Loreinas

Loreinas () – miestas JAV, Ohajo valstijoje, Loreino apygardoje. 2020 m. jame gyveno 65 211 žmonių. Tai yra devintas pagal dydį Ohajo valstijos miestas.
 Istorija 
Remiantis vietinės valdžios dokumentais, miestas prasidėjo kaip kaimas, įkurtas iki 1834 m. kaip „Black River Village“, o 1837 m. pervadintas į Čarlstoną (). Pasak XIX a. istorikų, naująjį pavadinimą atmetė patys gyventojai, kurie ir toliau naudojo ankstesnį pavadinimą.

1874 m. kaimas buvo įregistruotas kaip Loreinas, o 1896 m. tapo miestu.

1924 m. birželio 28 d. miestą nusiaubė tornadas. Vėlyvą popietę virš Sandaskio įlankos susiformavęs tornadas smogė Sandaskiui ir nusinešė aštuonių žmonių gyvybes, sugriovė 100 namų bei 25 įmones. Virš Erio ežero kelis kilometrus judėjęs į rytus, tornadas smogė Loreinui ir nusinešė 72 gyvybes.
 Gyventojai 
 2020 m. gyventojų surašymas 
2020 m. JAV gyventojų surašymo duomenimis, Loreine gyveno 65 211 gyventojų. Iš jų 49,4 % buvo baltaodžiai, 29,2 % – lotynoamerikiečiai, 15,2 % – juodaodžiai, 0,4 % – azijiečiai, 0,2 % – indėnai arba Ramiojo vandenyno salų gyventojai, 5,6 % – mišrios rasės arba kiti.

 Žymūs žmonės 
Toni Morrison – Nobelio premijos laureatė, rašytoja. Alt URL
 Išnašos 

 Nuorodos 
 Oficialus miesto tinklalapis

Kategorija:Ohajo miestai